Renault oli hooaja eel ja algul täielik autsaider, kuid on oma autot kõigist tiimidest jõudsaimalt edendanud. Belgias tehti järjekordne hüpe tipule lähemale ning nüüd ollakse  tippkiirusegi osas teistega samal tasemel. Ka Vitali Petrov teise sõitja rollis on end kogunud. Spa kvalifikatsioonis tegi ta küll algajaliku sõiduvea, kuid rehabiliteeris end täielikult võistlusega. Võib ainult spekuleerida, kus võinuks Petrov ilma kvalifikatsioonavariita olla. Mina pakuks, et kuskil kuuenda koha piirimail, Mercedestest eespool. Ehk just seal, kus tiimi juhtkond teda näha tahab.